ทำให้ฟันขาวขึ้นที่บ้าน รับการช่วยเหลืออย่างเชี่ยวชาญ เข้าใจว่านิโคตินส่งผลต่อฟันคุณได้อย่างไร
ไปยังร้านขายของและหายาสีฟันที่มีคุณสมบัติทำให้ฟันขาวขึ้นเป็นพิเศษ ยาสีฟันเหล่านั้นจะช่วยลดคราบที่ติดบนผิวฟันได้ อย่างพวกคราบที่เกิดจากการสูบบุหรี่ ซึ่งมักจะผสมสารเคมีที่กำจัดคราบเหล่านั้นเอาไว้ ขอคำแนะนำยี่ห้อยาสีฟันที่ทันตแพทย์ของคุณแนะนำ ยาสีฟันบางตัวก็อาจแรงเกินไปสำหรับผิวฟันของคุณก็เป็นได้ นอกจากจะใช้ยาสีฟันแล้ว ยังมีผลิตภัณฑ์ที่คุณสามารถซื้อเองได้เพื่อช่วยลดคราบนิโคตินบนฟันของคุณได้อีกด้วย ให้ซื้อไหมขัดฟันมาและใช้ตามคำแนะนำบนผลิตภัณฑ์ คุณสามารถเลือกแบบที่ละลายไปในปากเลยหรือขัดเสร็จแล้วเอาออกมาก็ได้ ไหมขัดฟันนั้นเป็นวิธีที่ทำให้ฟันสะอาดขึ้นโดยได้ผลดีและราคาไม่แพง มีสิ่งของที่อยู่ในบ้านคุณมากมายที่ใช้ได้ โดยเฉพาะในห้องครัว ที่มีเหล่าสิ่งที่ทำให้ฟันขาวขึ้นโดยธรรมชาติได้ น้ำเลมอนนั้นช่วยฟอกฟันให้ขาวขึ้นได้โดยธรรมชาติ และสามารถทำให้ฟันของคุณดูสะอาดสดใสขึ้นมาได้ ผสมน้ำเลมอนกับน้ำเปล่า และบ้วนปากด้วยส่วนผสมนี้ก็ย่อมได้  คุณสามารถทำส่วนผสมจากผงฟูและสตรอเบอร์รี่ได้ด้วย เพียงบดสตรอเบอร์รี่สองสามลูกผสมกับผงฟู ¼ ช้อนชา ใช้แปรงสีฟันแปรงส่วนผสมนั้นให้ทั่วฟัน หลังผ่านไปห้านาที ให้บ้วนปากล้างด้วยน้ำเปล่า ส่วนผสมนี้จะทำให้ฟันเหลืองๆ ของคุณดูขาวขึ้น  มีอาหารบางอย่างที่คุณควรหลีกเลี่ยง หากดื่มกาแฟ โคล่า และไวน์แดงมากไป ก็จะทำให้ฟันของคุณเปลี่ยนสีเหมือนผู้ที่ใช้นิโคตินได้ ให้พยายามเลี่ยงการดื่มพวกมัน สิ่งของตามบ้านอีกอย่างที่ช่วยให้ฟันของคุณดูขาวสะอาดขึ้นคือไฮโดรเจนเปอร์ออกไซด์นั่นเอง หยดไฮโดรเจนเปอร์ออกไซด์ปริมาณเล็กน้อย (น้อยกว่าหนึ่งออนซ์) ผสมกับน้ำแล้วบ้วนปาก หลังจากผ่านไปหลายวินาทีก็บ้วนทิ้ง และล้างให้สะอาดด้วยน้ำเปล่าต่อ ส่วนผสมนี้ถือเป็นวิธีที่ง่ายในการทำให้ฟันเหลืองขาวขึ้น อีกวิธีที่ทำให้ฟันของคุณขาวขึ้น คือการอมน้ำยาบ้วนปากไว้แล้วแปรงฟัน โดยสอดแปรงสีฟันเข้าไปในริมฝีปากที่ปิดอยู่ แล้วแปรงฟันไปพร้อมกับน้ำยาบ้วนปาก ผลที่ออกมาจะทำให้คุณประหลาดใจเลยล่ะ คราบที่เกิดจากนิโคตินนั้นกำจัดยากกว่าการที่ฟันเปลี่ยนสีจากอาหารหรือปัจจัยอื่น อย่างการใช้ยา หรือการที่ฟันเปลี่ยนสีจากรากฟันอีก เพราะคราบนิโคตินนั้นติดทนมาก ใช้เวลาในการกำจัดไม่ให้มองเห็นนานกว่า ขอให้รู้ไว้ว่าอาจต้องใช้เวลาสักสองถึงสามเดือนถึงจะเห็นผลก็เป็นได้เลย อย่าเพิ่งยอมแพ้ไปก่อนถ้าหากว่ายังไม่เห็นผลใดๆ ในเร็ววัน สำหรับใครหลายๆ คน การไปพบทันตแพทย์อาจไม่ใช่ประสบการณ์ที่ดีเท่าใดนัก แต่หากคุณหาทันตแพทย์ที่ทำให้คุณรู้สึกสบายใจได้ ก็จะยิ่งรู้สึกดีขึ้นมาก ลองถามเพื่อนหรือญาติๆ สำหรับคำแนะนำเรื่องนี้ดู หรือว่าจะอ่านรีวิวในอินเทอร์เน็ตจากคนไข้คนก่อนๆ ของแพทย์ก็ได้ ขอให้เลือกแพทย์ที่ตั้งใจฟังคุณอย่างดี และให้คำแนะนำในการเลือกทางเลือกอย่างชัดเจน ทันตแพทย์อาจแนะนำการรักษาฟันขาวด้วยเลเซอร์เพื่อช่วยกำจัดคราบนิโคตินบนฟันของคุณก็ได้ ขั้นตอนนี้จะเป็นการระบายสีฟันของคุณด้วยส่วนผสมเปอร์ออกไซด์ และทำให้ฟันคุณสว่างขึ้นมาก นี่เป็นขั้นตอนที่ไร้ความเจ็บปวด ซึ่งจะใช้เวลาจาก 15 นาทีจนไปถึงหนึ่งชั่วโมง จากตัวเลือกนี้ ทันตแพทย์ของคุณจะใช้สารฟอกขาวในการฟอกฟันของคุณ บางครั้งคุณอาจได้กลับบ้านไปพร้อมกับพิมพ์ปากและเจลฟอกฟัน ทันตแพทย์จะสอนวิธีการใส่พิมพ์ปากตามระยะเวลาต่างๆ ในแต่ละวัน หรือว่าทันตแพทย์อาจฟอกฟันขาวให้ที่คลินิกเลย อย่างไรก็ตาม วิธีนี้ก็ไม่เจ็บอยู่ดี รู้ไว้ถึงความเสี่ยง หนึ่งในผลข้างเคียงที่พบมากที่สุดคือ ฟันของคุณจะบอบบางมากขึ้น ให้ปรึกษาแพทย์ว่าจะเกิดเหตุการณ์นี้ขึ้นหรือไม่ นอกจากนั้น ในบางกรณี ที่ขึ้นอยู่กับการกัดหรือความเข้มข้นของสารฟอกขาว โครงสร้างของฟันอาจอ่อนแอลง และฟันอาจมีรอยแตกขนาดเล็ก หรือบิ่นได้ แผ่นกระเบื้องวีเนียร์คือ”เปลือก”กระดาษแผ่นบาง ที่ทำมาจากกระเบื้อง ที่ใช้เพื่อทำให้ฟันออกมาดูขาวและสุขภาพดี ทันตแพทย์จะกำจัดสารเคลือบฟันบางส่วนของคุณออก จากนั้นก็ใส่กาว ตามด้วยวีเนียร์ลงไป วีเนียร์เป็นหนึ่งในวิธีที่ได้ผลที่สุดในการทำให้ฟันขาวขึ้น และยังป้องกันไม่ให้เกิดคราบเพิ่มเติมด้วย ให้ปรึกษาแพทย์ของคุณว่ามีวิธีนี้หรือไม่  นอกจากนี้ยังมีตัวเลือกสำหรับการทำวีเนียร์แบบที่ไม่ต้องให้ทันตแพทย์กำจัดสารเคลือบฟันออกก่อนที่จะใส่วีเนียร์อีกด้วย บางคนอาจไม่ชอบมันเท่าไร อย่างไรก็ตาม ให้ปรึกษาทันตแพทย์ถ้าหากว่าคุณต้องการ นอกจากนี้ยังมีคอมโพสิตวีเนียร์ ที่ราคาถูกกว่าวีเนียร์แผ่นกระเบื้อง ซึ่งทำจากเรซิ่นคอมโพสิต ที่จะเป็นตัวเติมสีให้กับฟันนั่นเอง การรักษากับทันตแพทย์อาจมีราคาแพงได้ แม้ว่าคุณจะมีประกันที่ครอบคลุมการรักษาฟัน แต่มันก็ไม่ครอบคลุมไปถึงการทำให้ฟันขาวขึ้น เพราะถือว่าเป็นการตกแต่งให้ฟันสวยขึ้นนั่นเอง ให้ติดต่อกับทางประกันของคุณเพื่อทราบถึงรายละเอียดการครอบคลุมของประกันนั้น จากนั้นก็ติดต่อทันตแพทย์เพื่อปรึกษาเรื่องค่าใช้จ่ายในขั้นตอนที่คุณสนใจ เมื่อคุณรู้ว่าต้องใช้เงินเท่าไรเพื่อกำจัดนิโคตินออกจากฟัน ก็ให้เริ่มจัดการการเงิน เป็นไปได้ว่าทันตแพทย์จะยอมรับการจัดการการเงินของคุณ ถ้าเขาไม่ยอมรับ ก็ให้ลองหาวิธีที่ใช้ค่าใช้จ่ายน้อยกว่า นิโคตินสามารถทำให้ฟันของคุณเหลืองได้ไวมาก ซึ่งจะเกิดขึ้นไม่ว่าคุณจะสูบบุหรี่หรือเคี้ยวยาสูบก็ตาม นิโคตินและน้ำมันทาร์จะลอดลงไปในรอยเล็กๆ บนสารเคลือบฟันของคุณ และทำให้ฟันเปลี่ยนสีได้นั่นเอง นิโคตินนั้นจะช่วยสร้างคราบพลัคขึ้นมาได้ ซึ่งจะทำให้หินปูนก่อตัวไวขึ้น และทำให้เกิดกลิ่นปากนั่นเอง นอกจากจะทำให้ฟันเปลี่ยนสีแล้ว การใช้นิโคตินยังเป็นสาเหตุที่ทำให้เกิดปัญหาเรื่องฟันกับเหงือกอีกด้วย คุณอาจมีแนวโน้มที่จะฟันผุ เป็นโรคเหงือก และมะเร็งช่องปากบางชนิดได้มากขึ้น โดยโรคเหล่านี้จะทำให้สุขภาพฟันของคุณออกมาดูไม่ดีเลยล่ะ วิธีหนึ่งในการป้องกันไม่ให้ฟันเหลือง คือให้มั่นใจว่าคุณดูแลช่องปากตัวเองดีแล้ว นั่นรวมไปถึงการแปรงฟันสองครั้งต่อวัน ควรใช้ยาสีฟันสูตรที่ทำให้ฟันขาวและแปรงสีฟันที่มีขนแปรงนุ่ม โดยแปรงให้สะอาดแต่อ่อนโยนอย่างน้อยสองครั้งต่อวัน การขัดฟันเป็นสิ่งที่สำคัญเช่นกัน คุณควรขัดฟันอย่างน้อยหนึ่งครั้งต่อวัน มันจะช่วยกำจัดการก่อตัวของสิ่งแปลกปลอมระหว่างฟันของคุณได้ วิธีที่ดีที่สุดในการทำให้ฟันไม่เหลือง คือการหยุดใช้นิโคติน การเลิกสูบบุหรี่เป็นขั้นตอนที่อยากมาก แต่มีหลายวิธีมากที่คุณสามารถเลือกทำได้ เลือกการใช้สิ่งที่ช่วยในการเลิกสูบบุหรี่ อย่างหมากฝรั่งหรือแผ่นแปะเลิกบุหรี่ เป็นต้น มียาตามใบสั่งแพทย์ที่จะช่วยให้คุณเลิกบุหรี่ได้ด้วยเช่นกัน และขอคำแนะนำจากแพทย์ในการช่วยเลือกวิธีที่ปลอดภัยและได้ผล
ใช้ยาสีฟันสูตรที่ทำให้ฟันขาวขึ้น. ใช้ไหมขัดฟันและน้ำยาบ้วนปาก. ใช้ส่วนผสมจากธรรมชาติ. บ้วนปากด้วยไฮโดรเจนเปอร์ออกไซด์. อดทนสักหน่อย. เลือกทันตแพทย์ให้ดี. รักษาด้วยเลเซอร์. ลองใช้สารเคมีที่ทำให้ขาวขึ้น. ใช้วีเนียร์. เตรียมงบประมาณ. รู้ถึงการเปลี่ยนสี. รู้ถึงความเสี่ยงของโรค. หมั่นรักษาความสะอาดช่องปากให้ดี. ลองเลิกสูบบุหรี่.
https://www.wikihow.com/Fix-Nicotine-Stained-Teeth https://www.wikihow.com/Fix-Nicotine-Stained-Teeth https://www.wikihow.com/Fix-Nicotine-Stained-Teeth
Whitening Your Teeth at Home Seeking Professional Help Understanding How Nicotine Affects Your Teeth